**Nedzīvojamo telpu Vienības gatvē 45, Rīgā nomas tiesību**

**rakstiskas** **izsoles ID.NR. BKUS-2024/02-NI**

**nolikums**

1. **Vispārīgie noteikumi**
	1. Iznomātājs – VSIA “Bērnu klīniskā universitātes slimnīca”, Reģ. Nr. 40003457128, juridiskā adrese: Vienības gatve 45, Rīga, LV-1079.
	2. Izsoli organizē saskaņā ar 2024.gada 03.maija rīkojumu Nr. 06-06-2/2024 par nedzīvojamo telpu nomas tiesību izsoles komisijas izveidi (turpmāk – Komisija) un 2024.gada 10.aprīļa valdes sēdē (prot. Nr. 2024-VS-15/3) nolemto.
	3. Izsole tiek organizēta saskaņā ar Ministru kabineta 2018.gada 20.februāra noteikumiem Nr.97 “Publiskas personas mantas iznomāšana noteikumi” (turpmāk – Noteikumi), ievērojot Publiskas personas finanšu līdzekļu mantas izšķērdēšanas novēršanas likumu.
	4. Izsoles veids – Pirmā izsole, rakstiska izsole ar augšupejoši soli.
	5. Piedāvājuma nodrošinājums – netiek prasīts.
2. **Nomas objekti Vienības gatvē 45, Rīgā**

|  |  |  |  |  |
| --- | --- | --- | --- | --- |
| **Atrašanās vieta** | **Kadastra Nr.** | **Nomas objekta platība** | **Izmantošanas mērķis- tirdzniecības automātu izvietošana, kuros pieejami sekojoši produkti:** | **Sākumcena par 1 m2 nomasobjekta platību EUR bez PVN** |
| Vienības gatve 45, Rīga, Daudzfunkcionālais korpuss, 1.stāvs, Telpa Nr.001-65 | 01000540101074 | 3 m2 | Tehniskie palīglīdzekļi, ortozes, šinas u.c. sortimentu saskaņojot ar Iznomātāju | 50.00 |

* 1. Nomniekam jānodrošina, ka piedāvātajos tirdzniecības automātos var norēķināties vismaz ar vienā norēķinu veidā (ieteicami bezskaidras naudas norēķini).
	2. Nomniekam jānodrošina kā pārdošanā tirdzniecības automātā ir preces, kas ir ar CE atbilstības marķējumu. Precēm jābūt ergonomiskām, lai nodrošinātu efektīvu to lietošanu, kas nerada draudus veselībai.
	3. Nomas objekti tiek nodrošināti ar tādiem pakalpojumiem, kā elektroenerģija. Nomniekam pirms tirdzniecības automātu izvietošanas jāuzstāda elektroenerģijas skaitītājs tirdzniecības automātu patērētajai elektroenerģijai par saviem līdzekļiem, saskaņojot tā uzstādīšanas vietu ar Iznomātāja pārstāvi.
	4. Līgums nomas objektiem tiek slēgts uz 1 (vienu) gadu.
	5. Iznomātājs patur tiesības, balstoties uz Nomnieka iesniegumu izvērtējot Nomnieka labticību un citus apsvērumus pagarināt nomas līguma darbības termiņus, bet ne ilgāk kā noteikts Publiskas personas finanšu līdzekļu mantas izšķērdēšanas novēršanas likumā.
	6. Nosacītā nomas maksa (izsoles sākumcena katram nomas objektam) ir noteikta Nolikuma 2.punktā bez pievienotā vērtības nodokļa, turpmāk – PVN, PVN tiek aprēķināts saskaņā ar Latvijas Republikas normatīvajos aktos noteikto likmi.
	7. Izsoles solis: EUR 1,00 (viens *euro*, 00 centi) par katru nomas objektu.
	8. Nomnieks nevar nodot Nomas objektu daļēji vai pilnīgi apakšnomā trešajām personām.
	9. Nomas objektus pretendents var apskatīt darba dienā no plkst.09:00 līdz plkst.16:00.
1. **Informācija par izsoles publicēšanu**
	1. Sludinājumu Iznomātājs publicē savā mājas lapā [www.bkus.lv](http://www.bkus.lv), kā arī VAS “Valsts nekustamie īpašumi” mājas lapā [www.vni.lv](http://www.vni.lv).
2. **Nomas pretendentu piedāvājumu iesniegšanas kārtība un prasības nomas pretendentiem**
	1. Pretendentam ir tiesības iesniegt piedāvājumu par tiem objektiem, kurus tas vēlas nomāt (vienu vai abiem).
	2. Pretendents piedāvājumu iesniedz darba dienās no plkst. 08:00 līdz plkst.17:00 (piektdienās no plkst. 8:30 līdz plkst.15:00) Iznomātāja Juridiskajā un iepirkumu daļā, Vienības gatvē 45, Rīgā. Piedāvājumu iesniedzot personīgi vai nosūtot pa pastu. Pasta sūtījumiem jābūt saņemtiem līdz 2024.gada 15.maija plkst. 13:00.
	3. Pretendents piedāvājumu noformē, aizpildot “Piedāvājumu izsolei ” (3.pielikums), kurā norāda:
		1. Fiziska persona – vārdu, uzvārdu, personas kodu, deklarētās dzīvesvietas adresi;
		2. Juridiska persona – nosaukumu, reģistrācijas numuru, juridisko adresi;
		3. Nomas tiesību pretendenta pārstāvja vārdu, uzvārdu pievienojot pilnvaru (oriģinālu vai apliecinātu kopiju) attiecīgajai personai pārstāvēt pretendenta intereses;
		4. elektroniskā pasta adresi;
		5. Izsoles objektus, kurus pretendents vēlas nomāt;
		6. Piedāvāto nomas maksas apmēru, par izsoles objekta m2, EUR bez PVN;
		7. tirdzniecības automātu sortimentu apraksts.
	4. Pieteikumam jābūt spēkā trīs mēnešus no Pieteikumu atvēršanas dienas.
	5. Visi dokumenti jāiesniedz latviešu valodā 1 (vienā) eksemplārā. Iesniegtie pieteikumi izsolei netiek atgriezti Pretendentiem.
	6. Piedāvājums un tam pievienotie dokumenti ir jācauršauj un jāiesniedz aizlīmētā aploksnē. Uz aploksnes jānorāda šāda informācija:
		1. Adresāts: VSIA “Bērnu klīniskā universitātes slimnīca”, Vienības gatve 45, Rīga, LV-1004;
		2. “Piedāvājums nomas tiesību izsolei Par nomas objektu nomu Rīgā, Vienības gatvē 45. Izsoles Identifikācijas Nr. **BKUS-2024/02-NI**”;
		3. “Neatvērt pirms piedāvājumu atvēršanas sanāksmes”;
		4. Pretendenta nosaukums un juridiskā adrese/ deklarētā dzīvesvietas adrese.
	7. Komisija reģistrē saņemtos piedāvājumus to saņemšanas secībā, norādot to saņemšanas datumu un laiku, kā arī nomas tiesību pretendentu.
	8. Piedāvājumus, kas iesniegti pēc Nolikuma 4.2.punktā noteiktā termiņa, Komisija nereģistrē un neatvērtu atgriež atpakaļ iesniedzējam.
	9. Komisija piedāvājums neatver līdz izsoles sākumam un neizpauž informāciju par pretendentiem un to skaitu līdz izsoles sākumam.
3. **Izsoles norises kārtība**
	1. Pretendentiem piedāvājumi jāiesniedz līdz 2024.gada 15.maija plkst. 13:00.
	2. Rakstiska izsole (pretendentu piedāvājumu atvēršana) notiks 2024.gada 15.maijā plkst 13:00 Vienības gatvē 45, Rīgā, Administrācijas ēkā.
	3. Piedāvājumu atvēršanas sanāksme ir atklāta un tajā var piedalīties izsoles objekta nomas tiesību pretendenti.
	4. Piedāvājumu atvēršanas sēde tiek protokolēta.
	5. Atklājot piedāvājumu atvēršanu Komisijas priekšsēdētājs vai tā nozīmēta persona nosauc nomas objektu adreses, komisijas sastāvu, paziņo izsoles sākumcenu un informē par izsoles kārtību.
	6. Komisijas priekšsēdētājs vai tā nozīmēta persona, atverot katru piedāvājumu to iesniegšanas secībā, nosauc nomas tiesību pretendentu, piedāvājumu iesniegšanas datumu un laiku, kā arī nomas tiesību pretendenta piedāvāto nomas maksu par katru no nomas objektiem.
	7. Komisija pieņem lēmumu par nomas tiesību pretendenta izslēgšanu no dalības rakstiskā izsolē, kā neatbilstošu Nolikuma prasībām, to atspoguļojot protokolā, šādos gadījumos:
		1. Ja piedāvājums nav noformēts atbilstoši Nolikuma 4.nodaļā noteitkajam vai piedāvājumā iztrūkst prasītā informācija;
		2. Ja piedāvātais nomas maksas apmērs ir mazāks par Nolikuma 2. punktā noteikto minimālo nomas maksu nomas objektam;
		3. Ja pretendents ir iesniedzis nepatiesu informāciju;
		4. Ja pieteikumu ir parakstījusi persona bez pretendenta pārstāvības tiesībām;
		5. Ja pret pretendentu ir ierosināta maksātnespēja, pretendents atrodas bankrota, likvidācijas stadijā, pretendenta saimnieciskā darbība ir apturēta vai izbeigta;
		6. Pretendentam ir Valsts ieņēmuma dienesta administrēto nodokļu (nodevu) parādi un to summa pārsniedz EUR 150,00 (viens simts piecdesmit euro, 00 centi);
		7. Ja pretendentam ir neizpildītas maksājumu saistības ar Iznomātāju, kurām ir iestājies samaksas termiņš un bijuši trīs maksājuma kavējumi, kas kopā pārsniedz divus maksājuma periodus pēdējā gada laikā no pieteikuma iesniegšanas dienas cita nomas līguma ietvaros;
		8. Ja pēdējā gada laikā no pieteikuma iesniegšanas dienas Iznomātājs ir vienpusēji izbeidzis ar pretendentu citu nomas līgumu, tāpēc, ka nomas tiesību pretendents nav pildījis līgumā noteiktos pienākumus, vai stājies spēkā tiesas nolēmums, uz kura pamata tiek izbeigts cita ar nomas līgums nomas tiesību pretendenta rīcības dēļ;
		9. Ja Pretendenta piedāvātais sortiments neatbilst Nolikuma 2.punktā noteiktajam iznomāšanas mērķim.
	8. Par izsoles uzvarētāju tiek atzīts pretendents, kurš nosolījis augstāko nomas maksu, uz viņu neattiecās Nolikuma 5.7.punktā noteiktie ierobežojumi un viņam tiek piešķirtas tiesības slēgt Nedzīvojamo telpu nomas līgumu par attiecīga nomas objekta nomu.
	9. Ja pēc visu piedāvājumu atvēršanas Komisija konstatē, ka vairāki pretendenti piedāvājuši vienādu kopējo nomas maksu, Komisija rakstiski lūgs pretendentus, kuri piedāvājuši vienādas augstākās nomas maksas, izteikt rakstiski savu piedāvājumu par iespējami augstāko nomas maksu, nosakot piedāvājumu atvēršanas datumu un laiku, organizējot sanāksmi, līdzīgi, kā norādīts Nolikuma 5.1.-5.6. punkts.
	10. Ja neviens no nomas tiesību pretendentiem, kuri piedāvājuši augstāko nomas maksu, neiesniedz jaunu piedāvājumu par augstāko nomas maksu, tad Komisija piedāvājumu iesniegšanas secībā rakstiski piedāvā šiem pretendentiem slēgt nomas līgumu atbilstoši to nosolītajai nomas maksai.
	11. Pēc lēmuma pieņemšanas par izsoles uzvarētāju, Slimnīca paziņo izsoles rezultātus visiem pretendentiem, nosūtot rakstisku paziņojumu.
	12. Iznomātāja valdes apstiprina rakstiskās izsoles rezultātus un 10 (desmit) darbdienu laikā pēc izsoles rezultātu paziņošanas publicē vai nodrošina attiecīgās informācijas publicēšanu VAS “Valsts nekustamie īpašumi” mājaslapā [www.vni.lv](http://www.vni.lv), kā arī publicē šo informāciju savā mājas lapā [www.bkus.lv](http://www.bkus.lv).
	13. Izsole atzīstama par nenotikušu vai izbeidzamu bez rezultāta, ja nav iesniegts neviens derīgs piedāvājums ar nomas maksu, kas vienāda vai lielāka par izsoles sākumcenu.
	14. Komisijai ir tiesības pārtraukt izsoli jebkurā tās stadijā līdz lēmuma par uzvarētāja noteikšu paziņošanai.
4. **Nomas līguma noslēgšana**
	1. Pēc Nolikuma 5.11.punktā noteiktās informācijas saņemšanas pretendentam, kurš uzvarējis izsolē, 10 (desmit) dienu laikā jānoslēdz Nedzīvojamo telpu nomas līgums (sk. 3.pielikumu).
	2. Ja pretendents atsakās noslēgt līgumu, tad viņš par to paziņo Iznomātājam rakstveidā. Ja Nolikuma 6.1.punktā noteiktajā termiņā pretendents nenoslēdz līgumu un neiesniedz paziņojumu par atteikšanos no līguma slēgšanas, ir uzskatāms, ka nomas tiesību pretendents no nomas līguma slēgšanas ir atteicies.
	3. Ja pretendents, kurš piedāvājis augstāko nomas maksu, atsakās slēgt nomas līgumu, Iznomātājs secīgi piedāvā nomas līgumu slēgt tam pretendentam, kurš piedāvājis nākamo augstāko nomas maksu.
	4. Pretendents, kurš piedāvājis nākamo augstāko nomas maksu, atbildi uz Nolikuma 6.3.punktā noteikto piedāvājumu sniedz 10 (desmit) darbdienu laikā pēc tā saņemšanas dienas. Ja pretendents piekrīt parakstīt nomas līgumu par paša nosolīto augstāko nomas maksu, septiņu darba dienu laikā pēc piekrišanas došanas noslēdz Nedzīvojamo telpu nomas līgumu.
	5. Iznomātājs ne vēlāk kā 10 (desmit) darbadienu laikā pēc Nedzīvojamo telpu nomas līguma noslēgšanas savā mājaslapā [www.bkus.lv](http://www.bkus.lv), kā arī VAS „Valsts nekustamie īpašumi” mājaslapā [www.vni.lv](http://www.vni.lv) publicē informāciju par noslēgto Nedzīvojamo telpu nomas līgumu.

**7.Pielikumi**

**1. pielikums -** Nomas Objekta plāns uz 1 (vienas) lapas;

**2. pielikums -** Piedāvājuma forma uz 1 (vienas) lapas;

**3. pielikums -** Līguma projekts uz 4 (četrām) lapām.